**Vedtekter for Studentorganisasjonen i Agder (STA)**

# Kapittel 1: Navn og formål

**§ 1 Navn**

Organisasjonens navn er Studentorganisasjonen i Agder, forkortet STA. Det

engelske navnet er The Student Organization of Agder.

**§ 2 Formål**

Studentorganisasjonen i Agder er en interesseorganisasjon for alle studentene ved Universitetet i Agder. Organisasjonens oppgave er å ivareta og fremme studentenes faglige, sosiale, kulturelle, økonomiske, velferdsmessige og demokratiske interesser, samt å fremme engasjement for lokale, nasjonale og internasjonale saker som angår studentene, jf. Lov om universiteter og høgskoler, § 10-11.

Studentorganisasjonen i Agder er partipolitisk nøytral, og tar kun standpunkt i studentpolitiske saker.

## Kapittel 2: Medlemskap

**§ 3 Medlemskap i Studentorganisasjonen i Agder**

Studenter ved Universitet i Agder som betaler semesteravgift til Studentsamskipnaden i Agder er medlemmer av STA.

**§ 4 Medlemskap i nasjonale organisasjoner**

§**4.1** STA er medlem av Norsk Studentorganisasjon (NSO), med de rettigheter og plikter det medfører.

§**4.2** STA er medlem av Studentenes og Akademikernes Internasjonale Hjelpefond (SAIH), med de rettigheter og plikter det medfører.

### Kapittel 3: Styringsdokumenter

### § 5 Dokumenthierarki

Denne paragrafen regulerer hvilket dokument som til enhver tid alltid har forrang i dokumenthierakiet.

§ **5.1 Vedtekter**

Vedtektene er det øverste styringsdokumentet i STA.

§ **5.2 Organisatoriske dokumenter**

Dokumentene under er likestilt og utdyper vedtektene:

* Valgreglementet
* Økonomireglementet
* Stillingsbeskrivelsene

§ **5.3 Politiske dokumenter**

Dokumentene under er listet opp i prioritert rekkefølge:

* Prinsipprogram
* Politiske dokumenter
* Handlingsplan
* Resolusjoner

§ **5.4 Motstridende dokumenter**

I de tilfeller hvor dokumenter er motstridende og hvor dokumenthierakiet ikke prioriterer, skal Studentparlamentet avgjøre gjeldende politikk.

### §6 Vedtekter

### Vedtektene er bindende for alle ledd i organisasjonen.

Vedtektene skal hvert år, før 31.mai, behandles i Studentparlamentet. Endringer i

vedtektene krever 2/3 flertall. Endringsforslag til vedtektene skal være sendt STA-

styret senest to (2) uker før behandling i Studentparlamentet. Studentparlamentet skal fortløpende orienteres om innsendte endringsforslag.

STA-styret innstiller på endringsforslag overfor Studentparlamentet. Endringsforslag med innstilling sendes ut sammen med sakspapirene til møtet i Studentparlamentet.

En vedtektsendring trer i kraft umiddelbart etter at Studentparlamentet har votert over vedtektene i sin helhet. Studentparlamentet kan med 2/3 flertall vedta at

endringene skal tre i kraft på et senere tidspunkt.

Studentparlamentet kan med 2/3 flertall åpne for en ekstraordinær behandling av vedtektene. Ved en ekstraordinær behandling av vedtektene følges de samme prosedyrer som ved en ordinær behandling.

**§7Valgreglement**

Valgreglementet skal hvert år, før 31.mai, behandles i Studentparlamentet. Endringer i valgreglementet krever 2/3-flertall.

**§8 Økonomireglement**

Økonomireglementet skal hvert år, før 31.mai, behandles i Studentparlamentet. Endringer i økonomireglementet krever 2/3- flertall.

**§9Budsjett**

Studentparlamentet vedtar innen 30. september budsjett for kommende periode.

Revidert budsjett behandles av Studentparlamentet etter at regnskapet

for foregående periode er godkjent. Endringer i revidert budsjett krever 2/3

flertall.

**§10 Stillingsbeskrivelser**

Studentparlamentet vedtar stillingsbeskrivelser for STA-styret.

Stillingsbeskrivelsene skal, hvert år, før 31.mai, behandles i Studentparlamentet.

Endringer i stillingsbeskrivelsene krever 2/3 flertall.

**§11 Prinsipprogram**

Prinsipprogrammet beskriver STAs verdier og politiske prinsipper. Prinsipprogrammet skal behandles annethvert år før 30.november. Det skal behandles og vedtas av Studentparlamentet med 2/3 flertall.

**§12 Politiske dokumenter**

Politiske dokumenter beskriver STAs politiske standpunkt. De politiske dokumentene skal opp til revidering hvert år, innen 31.mai.

Politiske dokumenter vedtas av Studentparlamentet med 2/3 flertall. STA-styret innstiller på politiske dokumenter.

**§13 Handlingsplan**

Handlingsplanen er organisasjonens veiledning for hvordan arbeidet i den kommende styreperioden skal prioriteres. Handlingsplanen tar for seg saker som er aktuelle, i tråd med organisasjonens politikk og interne prosesser i organisasjonen.   
Handlingsplanen vedtas av Studentparlamentet, etter innstilling fra STA-styret, innen 31.mai.

**§ 14 Resolusjoner**

Resolusjoner er politiske uttalelser som er særlig tidsrelevante og som bygger på,

og eventuelt utvider, STAs eksisterende politikk. Resolusjoner skal utarbeides til

å brukes som et verktøy i polisk formidling. Resolusjoner fremmes i

hensiktsmessige situasjoner, og er gyldig fra møteslutt hvor de ble vedtatt, og

varer i 3 år.

Resolusjoner vedtas av Studentparlamentet med 2/3 flertall. STA-styret innstiller

på resolusjoner.

### Kapittel 4: Studentparlamentet

**§ 15 Myndighet**

Studentparlamentet er STAs øverste beslutningsorgan.

**§ 16 Funksjonstid**

Studentparlamentet velges ved digitalt urnevalg på våren med funksjonstid fra 01. juli til 30. juni.

**§ 17 Valgordning for Studentparlamentet**

Studentparlamentet velges ved fakultetsvise/avdelingsvise digitale urnevalg.

Studentparlamentet består av 25 representanter. Hvert fakultet og avdeling for lærerutdanning utgjør én valgkrets hver. Hver valgkrets har en (1) representant hver.

De påfølgende representantene fordeles inn i valgrunder hvor valgkretsene får én representant for hver påbegynt 750.student. Man kan ikke få flere enn en representant i hver valgrunde. Oppnår ikke valgkretsen kravet om en ny påbegynt 750.student, blir de strøket – og kan ikke få flere representanter. De resterende representantene fordeles på de andre valgkretsene etter hver påbegynt 750.student.

I siste valgrunde fordeles representantene etter de valgkretsene med høyest studentmanntall. Det fordeles til det ikke er flere representanter igjen.

**§ 18Supplering av representanter i Studentparlamentet**

Studentparlamentet og STA-styret kan, ved behov, bli enig om å igangsette en

suppleringsprosess. Et enstemmig allmøte i STA må godkjenne at en

suppleringsprosess kan igangsettes.

Dersom det under en suppleringsprosess kommer inn flere kandidatskjema enn

antall ledige plasser, avgjøres plassene av STA-styret.

**§ 19Vedtaksdyktighet**

Studentparlamentet er vedtaksdyktig når samtlige representanter er innkalt i henhold til vedtektene, og minst 50 % av representantene deltar på møtet.

**§ 20 Frister**

Alle saker må sendes STA-styret senest tre (3) uker før møte i Studentparlamentet. STA-styret kan i spesielle tilfeller gjøre unntak fra denne regelen.

Ved ordinære møter skal innkalling og sakspapirer sendes Studentparlamentets medlemmer senest en (1) uke før møtet.

Innkalling til valgforsamling skal sendes Studentparlamentets medlemmer senest to (2) uker før møtet.

**§ 21 Valgforsamling**

Studentparlamentet er valgforsamling for studentrepresentanter i STAs råd, styrer og utvalg, og for UiAs råd, styrer og utvalg. Valgforsamlingen skal avholdes i mai.

STAs valg foregår i henhold til organisasjonens valgreglement.

**§ 22 Møter i Studentparlamentet**

Første møte i Studentparlamentets funksjonstid skal avholdes i september. På dette møtet skal det vedtas møteplan for resten av funksjonstiden.

Forretningsorden vedtas med 2/3 flertall på Studentparlamentets første møte i september, og er gjeldende for funksjonstiden til Studentparlamentet som har godkjent den.

På møtene i Studentparlamentet skal følgende saker behandles:

* Valg av ordstyrere
* Opprop
* Godkjenning av innkalling, saksliste og dagsorden
* Godkjenning av protokoll fra forrige møte
* Siden sist
* Eventuelt

Studentparlamentet kan ikke behandle vedtakssaker under eventuelt.

Møter i Studentparlamentet er åpne dersom ikke annet vedtas. Det skal føres

protokoll fra møtene i Studentparlamentet. Diskusjon om lukking av møtet skal

foregå i lukket møte. Det kreves 2/3 flertall for å lukke møter i

Studentparlamentet. Et vedtak om å lukke møte gjelder kun i saken som er til

behandling. Det skal føres protokoll fra et lukket møte.

STA-styret kan invitere inn observatører til saker av spesiell betydning for møtet.

**§ 23 Plikter og rettigheter**

Representantene i Studentparlamentet har fysisk møteplikt.

Representantene i Studentparlamentet må til enhver tid følge det vedtatte

fraværsystemet.

Leder for STA er leder for Studentparlamentet med observatørstatus. STA-styret

møter med observatørstatus, og har møteplikt i Studentparlamentet.

Organisasjonskonsulenten er protokollfører på møter i Studentparlamentet, og

har observatørstatus med møteplikt.

I tillegg har følgende studentrepresentanter observatørstatus: Valgkomiteen,

leder i SiA-styret, leder i VT og studentrepresentantene i Universitetsstyret.

I saker som behandles i lukket møte kan Studentparlamentet ved alminnelig

flertall frata disse observatørstatus. Dette gjelder ikke STA-styret og

protokollfører.

STA-styret kan invitere observatører til saker av spesiell betydning for den lukkede

saken.

**Kapittel 5: STA-styret**

**§ 24 Myndighet**

STA-styret har ansvar for den daglige driften av STA, og behandler saker i tiden mellom parlamentsmøtene. STA-styret er STAs øverste beslutningsorgan mellom to møter i Studentparlamentet. STA-styret behandler saker, oppnevninger og fatter strategiske beslutninger på vegne av STA, etter retningslinjer og myndighetsområder gitt av Studentparlamentet.

STA-styret er STAs utøvende organ, og står ansvarlig overfor Studentparlamentet. STA-styret skal innstille overfor Studentparlamentet.

STA-styret er underlagt Arbeidsmiljøloven.

Leder har arbeidsgiveransvar for styremedlemmer i STA-styret, og leder står ansvarlig overfor Studentparlamentet.

**§ 25 Sammensetning**

STA-styret består av fem (5) medlemmer valgt av Studentparlamentet.

**§ 26 Signaturrett**

Leder og nestleder har sammen signaturrett på vegne av organisasjonen.

**§ 27 Beslutningsdyktighet og voteringer**

STA-styret er beslutningsdyktig når alle styremedlemmer er innkalt og minst tre (3) av dem er til stede. Leder eller nestleder må være til stede for at STA-styret skal være vedtaksdyktig.

Ved stemmelikhet i voteringer fungerer leders stemme som dobbeltstemme.

Ved leders frafall og det er stemmelikhet fungerer nestleders stemme som dobbeltstemme.

**§ 28 Ansettelser**

STA-styret ansetter administrative ansatte og har arbeidsgiveransvar overfor de ansatte etter økonomireglementet. Dette med unntak av organisasjonskonsulenten, som ansettes av Universitetet i Agder, i samarbeid med STA-styret. Opprettelsen av nye stillinger og stillingsbeskrivelsermå godkjennes av Studentparlamentet.

**§ 29 Ansvar ved leders frafall**

Ved leders frafall, overtar nestleder alle plikter, oppgaver og lønn, frem til ny leder

er tilsatt. Ny leder velges av Studentparlamentet så snart det lar seg gjøre. Ny

leder tilrer i stillingen ved møteslutt.

**Kapittel 6: Studentaktiviteter**

**§ 30Reglement**

Studentaktivitetene som er medlem av STA, kan ikke ha vedtekter som er i strid

med STAs vedtekter. Studentaktivitetene skal til enhver tid følge reglement for

studentaktiviteter.

**Kapittel 7: Studentrepresentanter og studenttillitsvalgte**

**§ 31 Studentrepresentanter og studenttillitsvalgte**

STA skal følge opp Universitetet i Agders kvalitetssystem, og skal sørge for at Universitetet i Agder legger til rette for møteplasser for studenttillitsvalgte på fakultets- og studieprogramnivå.

STA skal følge opp studentrepresentanter i sentrale råd, styrer og utvalg på Universitetet i Agder og i STA.

**Kapittel 8: Mistillit og fratredelse**

**§ 32 Mistillit**

Forslag om mistillit mot studentrepresentanter, valgt av Studentparlamentet, skal

behandles av Studentparlamentet og vedtas med 2/3 flertall. Alle forslag om

mistillit skal begrunnes skriftlig og forelegges STA-styret. Leder utarbeider

saksdokumenter og legger saken frem for Studentparlamentet. Stilles det mistillit

mot leder, skal saken behandles av nestleder. Forslag om mistillit kan fremmes av

alle semesterregistrerte studenter ved Universitetet i Agder.

**§ 33 Bekjentgjøring**

Saker om mistillit skal bekjentgjøres overfor den eller de det reises mistillit mot så

snart det er mulig etter at forslaget er fremmet.

**§ 34 Fratredelse og supplering**

Dersom en studentrepresentant fratrer i funksjonstiden, skal Studentparlamentet

velge en ny representant for resten av perioden. Dersom krav til representasjon

gjør at vedtaket ikke kan vente, har STA-styret i samråd med Valgkomiteen,

fullmakt til å supplere inn nye studentrepresentanter. Studentparlamentet

godkjenner suppleringen neste gang det trer sammen. Supplering av STA-styre

skal alltid gjøres av Studentparlamentet.

**§ 35 Generelt**

Medlemmer av STA-styret og studentrepresentantene i Universitetsstyret har opplysningsplikt til STA-leder ved en eventuell tiltredelse i stilling utenfor organisasjonen. STA-leder vurderer ut fra gitte opplysninger om det skal fremmes mistillitsforslag med utgangspunkt i denne paragrafen.

Den eller de det reises mistillit mot, kan uttale seg overfor Studentparlamentet, enten personlig eller ved en representant.

Saker om mistillit skal behandles i lukket møte.

Anonyme forslag om mistillit vil bli forkastet.

**Kapittel 9: Generelle bestemmelser**

**§ 36Økonomi**

STAs økonomi skal forvaltes i henhold til organisasjonens økonomireglement.

**§ 37 Årsberetning**

STA-styret legger frem en årsberetning av organisasjonens arbeid ved siste Studentparlamentsmøte i styrets funksjonstid. Denne årsrapporten oversendes Universitetet i Agder og Studentsamskipnaden i Agder sammen med godkjent regnskap.

**§ 38 Taushetsplikt**

Alle medlemmer i råd, styrer og utvalg i STA er underlagt taushetsplikt i personsaker.

Studentparlamentet kan i visse saker pålegge seg selv, eller andre organer i STA, taushetsplikt ved 2/3 flertall.

**§ 39 Redaksjonelle endringer i dokumenter**

STA-styret og organisasjonskonsulenten har anledning til å foreta redaksjonelle endringer av styringsdokumentene i organisasjonen.

**§ 40 Revidering av dokumenter**

Det siste tidspunktet for revidering av STAs styringsdokumenter skal alltid skrives inn på slutten av dokumentet.

**§ 41 Begrepsdefinisjon**

Følgende begreper legges til grunn:

**Alminnelig flertall:** Betyr at flere stemmer for forslaget enn mot. Ved stemmelikhet gjennomføres en ny votering. Får ikke forslaget flertall, faller det, uavhengig av innstilling.

**Absolutt flertall:** Over halvparten av de stemmeberettigede stemmer for forslaget (avholdende og forkastede teller imot)

**2/3 flertall**: 2/3 stemmer for, men avholdende stemmer skal ikke telles.

Alminnelig flertall er gjeldende om noe annet ikke er bestemt.

**Stemmeberettigede**: Representanter som er til stede i salen under votering.

**Representant i Studentparlamentet**: Person med møteplikt, og tale-, forslags- og stemmerett i Studentparlamentet.

**Observatørstatus i Studentparlamentet**: Person med møte-, tale- og forslagsrett i Studentparlamentet.

**Studenttillitsvalgt:** en valgt student som har oppnåddtilliten frasine medstudenter på Universitetet i Agder til å representere dem i prosesser, møter og samlinger hvor studentenes stemme skal løftes frem.

**Studentrepresentant:** Studentenes valgte representanter i råd, styrer og utvalg ved UiA, og i STA, i tillegg til oppnevninger gjort av STA-styret for å løfte frem studentstemmen.

**Revidert 19.mars 2025.**

**Redaksjonell endring gjort 01.10.24 i samsvar med endringer i Lov om universiteter og høyskoler (UH-loven)**